Dídac Vilà

Dídac Vilà Rosselló (s. 9. kesäkuuta 1989 Mataró, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Espanyolia ja on pelipaikaltaan vasen laitapuolustaja.

 Seurajoukkueura 
Vilà on Espanyolin kasvatti. Ensiesiintymisensä edustusjoukkueessa hän teki 30. tammikuuta 2010 kotiottelussa Athletic Bilbaota vastaan. Hän pelasi ensimmäisen kautensa aikana yhteensä 11 ottelua.

Seuraavalla kaudella 2010–2011 Vilà onnistui vakiinnuttamaan pelipaikkansa joukkueen avauskokoonpanossa, syrjäyttäen pitkään paikalla pelanneen David Garcían.

28. tammikuuta 2011 hän siirtyi italialaisseura Milaniin 4 miljoonan euron siirtokorvauksella. Hän teki joukkueen kanssa nelivuotisen sopimuksen.Didac confirma su traspaso al Milan Marca. Viitattu 28.1.2011. 

Kesäkuussa 2011 hän palasi Espanyoliin yhden kauden lainasopimuksella.Dídac regresa al Espanyol  RCD Espanyol. Viitattu 11.1.2012.  Hän pelasi kauden aikana yhteensä 37 sarjaottelua ja teki niissä kaksi maalia.

Kauden jälkeen Vilà palasi Milanoon, mutta 27. heinäkuuta 2012 ilmoitettiin hänen siirtyvän lainasopimuksella Valenciaan. Joukkueella on mahdollisuus tehdä kauden päätteeksi siirrosta pysyvä noin 3 miljoonalla eurolla.Dídac Vilà llega cedido al Valencia Marca. Viitattu 27.7.2012.  Siirto kuitenkin lopulta kariutui, kun pelaaja ei läpäissyt seuran suorittamaa lääkärintarkastusta.Dídac Vilà no pasa el reconocimiento médico Marca. Viitattu 7.8.2012. 

 Lähteet 

 Aiheesta muualla 
 Dídac Vilàn tilastot BDFutbol-sivustolla 

Luokka:Espanjalaiset jalkapalloilijat
Luokka:Katalonialaiset jalkapalloilijat
Luokka:Vuonna 1989 syntyneet
Luokka:Elävät henkilöt